Príloha č. 1 k Rozhodnutiu č.: **006/R/15-S**

**PÍSOMNÁ INFORMÁCIA PRE POUŽÍVATEĽOV**

Názov vet. prípravku : **X-treme bitter spray**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Denatonii benzoas, Rosemarini aetheroleum, Propylenglycolum, Aqua demin. steril. q. s.

Popis vet. prípravku : Vodný roztok bezfarebný, resp. mierne žltkastej farby výrazne horkej chuti.

Druh a kategória

zvierat : Psy, mačky.

Charakteristika : Rýchlo účinkujúci roztok extrémne horkej chuti slúžiaci na odradenie psov a mačiek od nežiaduceho hryzenia, olizovania svrbivých ložísk, rán a žuvania obväzov. Zároveň sa môže použiť na odradenie ohrýzania nábytku, kobercov, závesov a rôznych, predovšetkým drevených a plastových predmetov.

Spôsob použitia : Podáva sa lokálne.

Postriekať miesta, ktoré chceme ochrániť zo vzdialenosti 10 – 20 cm. Zabrániť vniknutiu veterinárneho prípravku do očí a orálnej dutiny. Aplikovať podľa potreby.

Upozornenie : Neaplikovať na otvorené rany, len na ich okolie. Po podaní sa odporúča dôkladné umytie rúk a predmetov, ktoré prišli do kontaktu s veterinárnym prípravkom.

Ochranná lehota : Bez ochrannej lehoty.

Veľkosť balenia : 100 ml, 150 ml, 250 ml.

Spôsob uchovávania : Pri teplote 15 - 25°C, v suchu. Uchovávať mimo dohľadu a dosahu detí.

Čas použiteľnosti : 3 roky v originálnom balení. Po otvorení spotrebovať do 90 dní.

Označenie : Len pre zvieratá!

Bez predpisu veterinárneho lekára.